LV Eiropas Savienības Oficiālais Vēstnesis C 106/34

Francijas valdības paziņojums attiecībā uz Eiropas Parlamenta un Padomes Direktīvu 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (1)

(Paziņojums par pieteikumu ekskluzīvas atļaujas “Permis de Lavignolle” saņemšanai, lai veiktu šķidro vai gāzveida ogļūdeņražu izpēti)

(Dokuments attiecas uz EEZ)

(2008/C 106/13)

Ar 2008. gada 16. janvāra pieteikumu uzņēmums “Marex Petroleum Corporation (dba Marex, Inc.)”, kura juridiskā adrese ir 13819 Threadall Park Drive, Houston, Texas 77077 (Amerikas Savienotās Valstis), un uzņēmums “Etablissements Maurel & Prom”, kura juridiskā adrese ir 12, rue Volney, F-75002 Paris (Francija), lūdza pagarināt ekskluzīvu atļauju “Permis de Lavignolle”, lai veiktu šķidro vai gāzveida ogļūdeņražu izpēti aptuveni 60 kvadrātkilometra platībā, kas ir daļa no Žirondas [Gironde] departamenta teritorijas.

Šim paplašinājumam atbilstīgās teritorijas perimetru veido meridiāni un paralēles, kas secīgi savieno punktus, kuru ģeogrāfiskās koordinātas noteiktas turpmāk tabulā, par pamatu ņemot Parīzes meridiānu.

Punkti Ģeogrāfiskais garums Ģeogrāfiskais platums A rietumu garums 3°80' ziemeļu platums 49°60' B rietumu garums 3°70' ziemeļu platums 49°60' C rietumu garums 3°70' ziemeļu platums 49°50' D rietumu garums 3°80' ziemeļu platums 49°50'

Nav iekļauts “Tamaris” koncesijas perimetrs.

Punkti Ģeogrāfiskais garums Ģeogrāfiskais platums E rietumu garums 3°79' ziemeļu platums 49°58' F rietumu garums 3°75' ziemeļu platums 49°58' G rietumu garums 3°75' ziemeļu platums 49°54' H rietumu garums 3°77' ziemeļu platums 49°54' I rietumu garums 3°77' ziemeļu platums 49°55' J rietumu garums 3°79' ziemeļu platums 49°55'

Pieteikumu iesniegšana un atļaujas piešķiršanas kritēriji

Sākotnējo un konkurējošo pieteikumu iesniedzējiem ir jāatbilst prasībām atļaujas saņemšanai, kas noteiktas 4. un 5. pantā 2006. gada 2. jūnija Dekrētā Nr. 2006-648 par kalnrūpniecības atļaujām un uzglabāšanas tiesībām pazemē (Francijas Republikas Oficiālais Vēstnesis [Journal officiel de la République française], 2006. gada 3. jūnijs).

Ieinteresētie uzņēmumi deviņdesmit dienu laikā no šā paziņojuma publicēšanas dienas var iesniegt konkurējošu pieteikumu saskaņā ar procedūru, kas īsumā aprakstīta “Paziņojumā par kalnrūpniecības atļauju saņemšanu ogļūdeņražu meklēšanai, izpētei un ieguvei Francijā”, kurš publicēts 1994. gada 30. decembrī Eiropas Kopienu Oficiālajā Vēstnesī C 374, 11. lpp., un kas noteikta Dekrētā Nr. 2006-648 par kalnrūpniecības atļaujām un uzglabāšanas tiesībām pazemē. Konkurējošie pieteikumi jānosūta par kalnrūpniecības lietām ministram uz turpmāk norādīto adresi.

Lēmumus attiecībā uz sākotnējo pieteikumu un konkurējošajiem pieteikumiem pieņem saskaņā ar iepriekš minētā dekrēta 6. pantā noteiktajiem kritērijiem kalnrūpniecības atļauju piešķiršanai vēlākais līdz 2010. gada 17. janvārim.

Nosacījumi un prasības attiecībā uz darbības veikšanu un tās pārtraukšanu

Pieteikumu iesniedzēji sīkāku informāciju var iegūt, iepazīstoties ar Kalnrūpniecības kodeksa 79. un 79.1. pantu un 2006. gada 2. jūnija Dekrētu Nr. 2006-649 par kalnrūpniecības un apakšzemes darbiem un raktuvju un apakšzemes krātuvju pārvaldi (Francijas Republikas Oficiālais Vēstnesis [Journal officiel de la République française], 2006. gada 3. jūnijs).

Papildu informāciju var saņemt šādā iestādē: Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 (tālrunis: (33) 144 97 23 02, fakss: (33) 144 97 05 70).

Ar iepriekš minētajiem normatīvajiem aktiem var iepazīties Légifrance tīmekļa vietnē

http://www.legifrance.gouv.fr

(1) OV L 164, 30.6.1994., 3. lpp.